Григорий Мачтет
Плувец

Превод от руски: Иванка Павлова, —

chitanka.info

Аз своята лодка отправих

по сините морски вълни.

На сушата всичко оставих:

сърцето си, скръбните дни…

Така се стремях да открия

към своето щастие брод.

Ликувах при вятър, за сприя

заклинах небесния свод.

Но облаци черни се сбраха,

загубих от поглед брега.

Тогава за родната стряха

усетих безкрайна тъга.

Ревеше безумно морето.

Изпълнен с тревога и страх,

за скръбните дни, за сърцето,

напуснати вече, ридах.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.